………..napirend

Előterjesztve: a Közoktatási,Közművelődési, Sport és

Informatikai Bizottsághoz

**E L Ő T E R J E S Z T É S**

**a Képviselő-testület 2015. december 22-ei ülésére**

**Tárgy:** A II. Kerületi Kulturális Közhasznú Nonprofit Kft-vel kötött Közszolgáltatási megállapodás közös megegyezéssel történő megszüntetése

**Készítette:** ………………………………………Ötvös Zoltán irodavezető

**Egyeztetve**:………………………………………Szigetiné Bangó Ildikó irodavezető

 ………………………………………..Dankó Virág alpolgármester

**Látta:** ……………………………………………………dr. Szalai Tibor jegyző

A napirend tárgyalása zárt ülést nem igényel.

**Tisztelt Képviselő-testület!**

A Képviselő-testület a 2014. augusztus 21-ei ülésén úgy döntött, hogy a 1028 Budapest, Szabadság u. 51-57.szám alatti ingatlanon létesített sportpálya üzemeltetésére a II. Kerületi Kulturális Közhasznú Nonprofit Kft-vel 2014. augusztus 22-től határozatlan időre szóló Közszolgáltatási megállapodást köt, s a sportpályával kapcsolatos feladatok ellátásához szükséges eszközök beszerzésének és az ingatlanok működtetésével járó feladatok költségeinek fedezetét az Önkormányzat 2014. évi költségvetéséből biztosítja.

A Képviselő-testület a sportfeladatainak ellátására 2015. február 1-jével megalapította a II. Kerületi Sport és Szabadidősport Nonprofit Kft-t, s a Társasággal a sportszakmai közfeladatok ellátására Feladatellátási szerződést kötött.

A Társaság 2016. január 1-jétől – sportszakmai feladatainak bővítésével – a kerületi sportlétesítmények, elsősorban a Kolozsvári Tamás Utcai Sporttelep, valamint a jelenleg a II. Kerületi Kulturális Közhasznú Nonprofit Kft. üzemeltetésében lévő – a fent említett ingatlanon működő - Pokorny József Sport- és Szabadidőközpont sportlétesítményeinek üzemeltetését is ellátja.

A fentiek alapján jelen előterjesztésünkben javaslatot teszünk a II. Kerületi Kulturális Közhasznú Nonprofit Kft-vel kötött Közszolgáltatási megállapodás közös megegyezéssel történő megszüntetésére.

A megszüntetéssel az ingatlan a II. Kerületi Sport és Szabadidősport Nonprofit Kft használatába kerül, a feladatellátáshoz szükséges eszközök használatára – az uszoda beruházás megvalósulásáig (várhatóan 2017. év végéig) – a II. Kerületi Kulturális Közhasznú Nonprofit Kft bérleti szerződést köt a II. Kerületi Sport és Szabadidősport Nonprofit Kft-vel.

H a t á r o z a t i j a v a s l a t

A Képviselő-testület úgy dönt, hogy a II. Kerületi Kulturális Közhasznú Nonprofit Kft-vel - 2014. augusztus 22. napjától határozatlan időre - kötött Közszolgáltatási megállapodást *közös megegyezéssel* 2015. december 31. napjával megszünteti.

Felkéri a Polgármestert, hogy a közös megegyezéssel történő megszüntetésről szóló okiratot a melléklet szerinti tartalommal írja alá.

**Felelős:** Polgármester

**Határidő:** 2015. december 31.

*(A határozati javaslat elfogadásához egyszerű többségű szavazás szükséges.)*

B u d a p e s t, 2015. december 9.

 **Dr. Láng Zsolt**

 **polgármester**

KÖZSZOLGÁLTATÁSI MEGÁLLAPODÁS

KÖZÖS MEGEGYEZÉSSEL TÖRTÉNŐ MEGSZÜNTETÉSE

amely létrejött egyrészről a

**Budapest Főváros II. Kerületi Önkormányzat, mint tulajdonos** (székhely: 1024 Budapest, Mechwart liget 1., statisztikai számjel: 15735650-8411-321-01, adószám: 15735650-2-41, képviseli: Dr. Láng Zsolt polgármester),

másrészről a

**II. Kerületi Kulturális Közhasznú Nonprofit Korlátolt Felelősségű Társaság** (székhely: 1022 Budapest, Marczibányi tér 5/a, számlaszám: Raiffeisen Bank Zrt. 12001008-01351837-00100005, adószám: 24065924-2-41, cégjegyzék szám: 01-09-988827, statisztikai számjel: 24065924-9001-572-01, képviseli: Dolhai István ügyvezető),

együttesen a továbbiakban: **Felek** között, alulírott napon és helyen az alábbi feltételek szerint:

A Felek a Budapest Főváros II. Kerületi Önkormányzat Képviselő-testülete 200/2014.(VIII.21.) határozata alapján 2014. augusztus 22. napjától határozatlan időre Közszolgáltatási megállapodást kötöttek az ingatlan-nyilvántartásba 51705/2 helyrajzi szám alatt felvett, természetben a 1028 Budapest, Szabadság út 51-57.sz. alatti (a tulajdon lap szerint: 1029 Budapest, Mészégető u. 31.) ingatlanon található sportpálya működtetésére, hasznosítására és üzemeltetésére.

Felek közös megegyezéssel megállapodnak abban, hogy a közöttük létrejött **Közszolgáltatási megállapodást** – a Képviselő-testület ………………………. határozata alapján- **2015. december 31-i hatállyal megszüntetik,** a megszüntetéssel az ingatlan a II. Kerületi Sport és Szabadidősport Nonprofit Kft használatába kerül, a feladatellátáshoz szükséges eszközök használatára – az uszoda beruházás megvalósulásáig (várhatóan 2017. év végéig) – a II. Kerületi Kulturális Közhasznú Nonprofit Kft bérleti szerződést köt a II. Kerületi Sport és Szabadidősport Nonprofit Kft-vel.

Felek kijelentik, hogy a Közszolgáltatási megállapodásban foglaltakkal kapcsolatban – a megszüntetést követően – egymással szemben követelésük nincs.

A Felek kölcsönös átolvasás és értelmezés után jóváhagyólag írják alá.

B u d a p e s t, 2015. december ….

 Dolhai István Dr. Láng Zsolt

 ügyvezető polgármester